Sikorsky S-38

Sikorsky S-38 var et  amerikansk to-motors, åtte-seters amfibiefly.  Dette var Sikorskys første fly som ble produsert i et noe større antall. Flyet var en to-dekker. I tillegg til at det ble benyttet av Pan American Airways og US Army, var det også i bruk hos noen private eiere. Blant de mer kjente finner vi Howard Hughes og Charles Lindbergh. Det ble enkelte ganger kalt for The Explorer's Air Yacht, trolig fordi det ble brukt av oppdagelsesreisende som  Martin og Osa Johnson

Konstruksjon og utvikling
S-38 var utviklet fra Sikorsky S-34 og S-36. S-38 fløy første gang 25. mai 1928. De forente staters marine hadde bestilt fly som ble betegnet som XPS-2 og Pan American Airways var en av de første kundene. Tilsammen 101 eksemplarer ble bygget,

Museumsfly
Det finnes fortsatt to fly på museer i USA. Det ene av disse befinner seg på Martin og Osa Johnsons  Safari Museum i Kansas.http://www.safarimuseum.com/ Et ble brukt under innspillingen av The Aviator, en film som løselig er basert på Howard Hughes liv. Han var eier av en S-38.

Kopier
En kopi ble bygget i 1998. Byggingen ble finansiert av  Johnson Wax Company som i 1935 hadde sendt en ekspedisjon til  til Sør-Amerika for å finne nye vekststeder for Carnauba-palmen. som selskapet brukte til sine produkter. Til denne ekspedisjonen brukte de en Sikorsky S-38 som hadde fått navnet Spirit of Carnauba. I 1998 gjentok en kopi av flyet samme ekspedisjon. Denne kopien som bærer navnet Carnauba brukes nå ofte på flystevner.http://geoff-s.net/tc/eaa99/Carnuba/index.html

Referanser

Eksterne lenker
 S-38, en samling bilder

Kategori:Amfibiefly
Kategori:Sikorsky
Kategori:Tomotors propelldrevne luftfartøy
Kategori:Biplan